钦定古今图书集成/明伦汇编/氏族典/第462卷 > 《廖用贤尚友录》 > 顾彦朗 顾彦晖
## 钦定古今图书集成/明伦汇编/氏族典/第462卷 > 《廖用贤尚友录》 > 顾彦朗 顾彦晖

按《唐书顾彦朗传》，“彦朗、彦晖者，丰州人，并为天德军
小校。其使蔡京以兄弟有封侯相，每厚礼之。黄巢乱
长安，率军同复京师，彦朗迁累右卫大将军。光启中，
擢拜东川节度使，检校太保，同中书门下平章事。彦
朗到军，署彦晖汉州刺史。彦朗卒，彦晖自知留后，明
年为节度使。乾宁四年，华洪率众攻彦晖，取渝、昌、普”
三州，壁梓州南，败彦晖兵，夺铠马八百。凡五十战，围
遂固。及围急，彦晖手杀妻子，乃自刎，宗族诸将皆死
麾下。